CELEX: E2011J0001
Language: da
Date: 2011-12-15 00:00:00
Title: Domstolens dom af 15. december 2011 i sag E-1/11— Dr A (Fri bevægelighed for personer — direktiv 2005/36/EF — anerkendelse af erhvervsmæssige kvalifikationer — beskyttelse af den offentlige sundhed — ikke-diskrimination — proportionalitet)

11.10.2012   
            
            
               DA
            
            
               Den Europæiske Unions Tidende
            
            
               C 307/22
            
         DOMSTOLENS DOM
   af 15. december 2011
   i sag E-1/11
   Dr A
   (Fri bevægelighed for personer — direktiv 2005/36/EF — anerkendelse af erhvervsmæssige kvalifikationer — beskyttelse af den offentlige sundhed — ikke-diskrimination — proportionalitet)
   2012/C 307/08
   I sag E-1/11 Dr A — ANMODNING indgivet af Statens helsepersonellnemnd (det norske klagenævn for sundhedspersonale) i medfør af artikel 34 i aftalen mellem EFTA-staterne om oprettelse af en tilsynsmyndighed og en domstol vedrørende fortolkningen af direktiv 2005/36/EF og anden EØS-lovgivning har domstolen, sammensat af Carl Baudenbacher, præsident, Per Christiansen og Páll Hreinsson (refererende dommer), dommere, den 15. december 2011 afsagt dom i sagen. Domskonklusionen lyder således:
   
               —
            
            
               I princippet udelukker direktiv 2005/36/EF EØS-staternes myndigheder fra at anvende nationale regler, der giver mulighed for at nægte en vandrende arbejdstager fra en anden EØS-stat tilladelse til at virke som læge, hvis denne opfylder kravene i direktivet vedrørende gensidig anerkendelse af erhvervsmæssige kvalifikationer.
            
         
               —
            
            
               En EØS-stat kan imidlertid gøre tilladelsen betinget af, at ansøgeren har kendskab til de sprog, der er nødvendige for at udøve erhvervet på dens område.
            
         
               —
            
            
               Endvidere kan en EØS-stat kun suspendere eller inddrage en tilladelse til at virke som læge på grundlag af oplysninger om den pågældende læges egnethed, hvad angår andre erhvervsmæssige kundskaber end sprogkundskaber, f.eks. de kundskaber der er aktuelle i denne sag, hvis disse krav er objektivt begrundede og står i et rimeligt forhold til målet om at beskytte den offentlige sundhed, og hvis de samme oplysninger også ville medføre suspension eller inddragelse af tilladelsen for en indenlandsk læge. Hvis de kompetente myndigheder kan påberåbe sig en sådan begrundelse for suspension eller inddragelse på tidspunktet for vurderingen, kan der nægtes tilladelse.